प्रबोधचन्द्रोदय
प्रबोधचन्द्रोदय एक संस्कृत नाटक है। इसके रचयिता कृष्ण मिश्र हैं। इसकी रचना चन्देल राजवंश के काल में हुई थी। कृष्ण मिश्र चंदेल नरेश कीर्तिवर्मा के समकालीन थे। इस नाटक का मंचन खजुराहो के मंदिर प्रांगण में किया गया था। यह भावप्रधान प्रतीकात्मक नाटक है तथा समकालीन संस्कृति का दर्पण है। विद्वानों ने प्रबोधचन्द्रोदय को प्रतीकात्मक शैली का एक जीवन्त नाट्य बताया है। इस नाटक में छः अङ्क हैं। सभी पात्र प्रतीकात्मक हैं, जिनके नाम हैं- परमार्थतत्त्व, माया, महामोह, विवेक, रति, काम, उपनिषद (स्त्री पात्र), मति, दम्भ, अहंकार, चार्वाक, धर्म, शान्ति, करुणा, श्रद्धा, जैनमत (क्षपणक), बौद्धमत (भिक्षु), सोमसिद्धान्त (कापालिक), विष्णुभक्ति, वस्तुविचार, क्षमा, सन्तोष, प्रवृत्ति, निवृत्ति, मधुमती आदि।

इस नाटक में बताया गया है कि मोहपाश से आबद्ध होकर मानव अपने सत्य स्वरूप को भूल जाता है। विवेक के द्वारा जब मोह पराजित होता है तब पुरुष को शाश्वत ज्ञान की प्राप्ति होती है। विवेकपूर्वक उपनिषद का अध्ययन करने तथा विष्ण्णुभक्ति का आश्रय लेने से ही ज्ञान रूपी चन्द्रमा का उदय होता है। प्रबोधचन्द्रोदय में नाटककार ने निवृत्तिमार्गीय साधना को संबल बताया है। काम रति, हिंसा, लोभ, दम्भ, तृष्णा आदि को मुक्तिमार्ग में बाधक बताया है। साथ ही मति, करुणा, शान्ति, क्षमा, सन्तोष आदि को मुक्तिमार्ग में सहयोगी बताया है। उपनिषद पर नाटककार की गहरी आस्था प्रतीत होती है। उपनिषद के माध्यम से ही प्रबोध का उदय होता है। नाटककार का व्यक्तित्व परमार्थ से पूरित दिखता है। विष्णुभक्ति पर नाटककार की अगाध श्रद्धा दिखाई पड़ती है जबकि बौद्धों के वाह्याचार पर उनका विश्वास नहीं है।

सुदूर दक्षिण में भी प्रबोध चन्द्रोदय चर्चा का विषय बना और इस नाटक की प्रतिस्पर्धा में ही वेदान्तदेशिक ने 'संकल्पसूर्योदय' की रचना की। हिन्दी के कवियों में भी प्रबोध चन्द्रोदय की पर्याप्त ख्याति रही है। गोस्वामी तुलसीदास ने अयोध्याकाण्ड में पंचवटी के वर्णन-प्रसंग में इसी नाटक के प्रसिद्ध पात्रों को रूपक-योजना में स्वीकृत किया है। आचार्य केशवदास ने 'विज्ञानगीता' नाम से इस नाटक का छन्दोबद्ध हिन्दी अनुवाद किया है। यशपाल ने 'मोहपराजय' में इसी नाटक का अनुसरण किया है।
Q3351966
संस्कृत नाटक
Concept
Q2039087
चन्देल
LOC
Q27957714
कीर्तिवर्मा
PER
Q178948
खजुराहो
LOC
Q3530291
वेदान्तदेशिक
PER
Q312976
गोस्वामी तुलसीदास
PER
Q6395011
आचार्य केशवदास
PER
Q1148472
यशपाल
PER
Q61359469
प्रबोधचन्द्रोदय
UNK
Q61359469
प्रबोधचन्द्रोदय
UNK
Q61359469
प्रबोधचन्द्रोदय
UNK
instance of
instance of
instance of